CELEX: 62010TN0359
Language: sk
Date: 2010-08-25 00:00:00
Title: Vec T-359/10: Žaloba podaná 25. augusta 2010 — Ecologistas en Acción-CODA/Komisia

23.10.2010   
            
            
               SK
            
            
               Úradný vestník Európskej únie
            
            
               C 288/57
            
         
      Žaloba podaná 25. augusta 2010 — Ecologistas en Acción-CODA/Komisia
      (Vec T-359/10)
      ()
      (2010/C 288/105)
      Jazyk konania: španielčina
      
         Účastníci konania
      
      
         Žalobca: Ecologistas en Acción-CODA (v zastúpení: J. Ramos Segarra, abogado)
      
         Žalovaná: Európska komisia
      
         Návrhy žalobcu
      
      
                  —
               
               
                  zrušiť rozhodnutie generálneho riaditeľstva Európskej komisie z 30. júna 2010, ktorým bol zamietnutý prístup k dokumentom, o ktoré žalobca žiadal v rámci konania GESTDEM 2010/957, a vyhlásiť, že žalobca má právo získať požadované informácie,
                  
                              —
                           
                           
                              list poradného oddelenia pre urbanizáciu mestského úradu vo Valencii zo 7. januára 2010,
                           
                        
                              —
                           
                           
                              informácia španielskych orgánov zo 17. januára 2010 týkajúca sa situácie spisu EU-PILOT 724/09/2ENVI,
                           
                        
                              —
                           
                           
                              dokument generálneho riaditeľstva pre správu prírodných objektov z 21. januára 2010,
                           
                        
            
                  —
               
               
                  zaviazať žalovaného na náhradu trov konania.
               
            
         Žalobné dôvody a hlavné tvrdenia
      
      Žalobca, v tejto veci združenie, namieta proti rozhodnutiu, ktorým bol zamietnutý prístup k niektorým dokumentom predloženým Španielskym kráľovstvom v rámci vyšetrovania v súvislosti so spisom EU-PILOT-ENVI 72409, ktorého predmetom je uskutočnenie osobitného plánu ochrany a internej reformy (PEPRI) týkajúceho sa mestskej štvrte Cabanyal v meste Valencia, ktorý prijal mestský úrad vo Valencii, ako aj Generalidad vo Valencii.
      Na podporu svojich tvrdení žalobca uvádza, že napadnuté rozhodnutie porušuje články 3, 4 a 6 nariadenia (ES) č. 1367/2006 (1).
      Žalobca v tejto súvislosti tvrdí, že na rozdiel od toho čo tvrdí Komisia, neexistujú interné súdne konania priamo súvisiace s konaním, ktoré začala Komisia. Súdne konania, na ktoré Komisia odkazuje, sa vzťahujú na porušenia interných predpisov, pričom tieto predpisy v žiadnom prípade neupravujú životné prostredie, ani posudzovanie vplyvu na životné prostredie.
      Žalobca sa takisto domnieva, že zverejnenie požadovanej informácie nemôže nepriaznivo ovplyvniť ochranu životného prostredia, ktorého sa táto informácia týka.
      
         (1)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).